gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8180, del 29-11-2017 (2017/9741)

Notificació de la sentència dictada en el procediment ordinari número 880/2016.
-------------------------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9741


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el procediment ordinari número 880/2016. [2017/9741]  
De: Dawn Maria Davies.  
Procurador: Juan Fernández de Bobadilla Moreno.  
Contra: Sebastian Such Pascual i Anthony Jones.  
Procurador: Julio Costa Andreu.  
En aquestes actuacions, seguides a instàncies de Daw Maria Davies contra Sebastian Such Pascual i Anthony Jones, s'ha dictat la Sentència número 000194/2017, que literalment és com segueix:  
  
«Procediment: procediment ordinari (ORD) 000880/2016.  
Jutgessa que la dicta: Nuria Jurado Román.  
Data: 6 de setembre de 2017.  
Dispositiva  
Estime l'excepció de falta de legitimació passiva ad causam.  
  
Desestime l'excepció de falta de legitimació activa.  
  
Estime parcialment la demandada interposada per Daw Maria Davies, representada pel procurador senyor Fernández de Bobadilla Moreno i assistida del lletrat senyor Sánchez Sánchez contra Sebastian Such Pascual i Anthony Jones, en situació de rebel·lia processal, i absolc el codemandat Sebastian Such Pascual de les peticions de la demanda, amb tots els pronunciaments favorables i amb imposició de costes respecte del codemandat senyor Such a la part actora; i condemne el codemandat Anthony Jones al pagament, a l'actora, de l'import de 9.000 euros (en virtut del contracte de cessió de drets arrendaticis i compravenda de negoci de data 01.08.2012 que consta en el doc. 2 de la demanda) més els interessos moratoris i legals; i atés que l'estimació és parcial, cada part pagarà les costes causades en aquesta instància i les comunes a mitges.  
Contra aquesta resolució es pot interposar un recurs d'apel·lació, que s'haurà d'interposar en el termini de vint dies comptats des de l'endemà de la seua notificació, dirigit a la Audiència Provincial d'Alacant, competent per al seu coneixement.»  
  
I atés que el demandat indicat, Anthony Jones, es troba en parador ignorat, expedisc aquest edicte a fi que li valga de notificació de forma deguda.  
  
Benidorm, 18 de setembre de 2017.- La lletrada de l'Administració de justícia: Mary Luz García Muñoz.
Diari Oficial de la Generalitat Valenciana


Sumari del DOGV 8131, del 20-09-2017 (2017/8016)

Notificació de la sentència dictada en el procediment d'expedient de domini per excés de cabuda número 1172/2015.
-----------------------------------------------------------------------------------------------------------------

### Dades del document

Número de DOGV
:   8131

Data del DOGV
:   20-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8016


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment d'expedient de domini per excés de cabuda número 1172/2015. [2017/8016]  
De: María de la Luz Piera Sendra i José Pastor Mezquida.  
Procurador: Enrique Sastre Botella.  
Contra: D/ffa.   
Procurador/a: -  
Yolanda Teresa Culiáñez Rives, secretària del Jutjat de Primera Instància número 4 de Dénia, mitjançant aquest edicte faig saber que en aquest jutjat, al número d'expedient de domini de represa del tracte 57/2015, se segueix el procediment a instàncies de José Pastor Mezquida i María de la Luz Piera Sendra, es tramita expedient de domini de major cabuda, representat pel procurador Enrique Sastre Botella, sobre la finca registral que té la descripció següent: Registre de Dénia, inscrita al tom 1294, llibre 485, foli 48, finca registral 7765, i en compliment del que s'ha ordenat en la resolució de data de hui, mitjançant aquest edicte, es convoca a totes les persones ignorades a les quals puga perjudicar la inscripció sol·licitada, perquè puguen comparéixer davant d'aquest jutjat dins del termini de 10 dies a fi d'al·legar allò que els convinga segons dret, amb l'advertència que si no ho efectuen els afectarà el perjudici que corresponga segons dret.  
  
Dénia, 22 de setembre de 2015.- La secretària judicial: Yolanda Teresa Culiáñez Rives.
Diari Oficial de la Generalitat Valenciana


Sumari del DOGV 8017, del 07-04-2017 (2017/2955)

Audiència i informació pública del projecte de decret del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8017

Data del DOGV
:   07-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2955


Data del document
:   04-04-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * cooperació administrativa

Audiència i informació pública del projecte de decret del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana. [2017/2955]  
La Vicepresidència i Conselleria d'Igualtat i Polítiques Inclusives ha iniciat la tramitació del projecte de decret del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana.  
Amb l'objecte de donar audiència als ciutadans i entitats dels sectors de serveis socials afectats i demanar les aportacions que puguen fer altres persones o entitats, de conformitat amb l'apartat 2 de l'article 133 de la Llei 39/2015, d'1 d'octubre, del procediment administratiu comú de les administracions públiques, s'obri el període d'audiència i informació pública del projecte de decret del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, durant el termini de 15 dies hàbils, comptadors a partir de l'endemà de la publicació del present anunci en el Diari Oficial de la Generalitat Valenciana.  
  
L'esborrany d'avantprojecte de llei podrà ser consultat en la pàgina principal del web de la Vicepresidència i Conselleria d'Igualtat i Polítiques Inclusives, http://www.inclusio.gva.es.  
Les al·legacions, suggeriments i observacions hauran de ser remeses per escrit, dirigit a la Secretaria Autonòmica de Serveis Socials i Autonomia Personal, que hauran de presentar en el Registre General de Vicepresidència i Conselleria d'Igualtat i Polítiques Inclusives, siti al carrer Castán Tobeñas, 77, ciutat administrativa 9 d'Octubre, torre 4, o a través del Registre d'Entrada de la Xarxa d'oficines PROP de la Generalitat.  
  
  
València, 4 d'abril de 2017.- La secretària autonòmica de Serveis Socials Autonomia Personal: María Elena Ferrando Calatayud.
Diari Oficial de la Generalitat Valenciana


Sumari del DOGV 7996, del 09-03-2017 (2017/1275)

Notificació de la sentència dictada en el procediment de mesures de fills extramatrimonials número 121/2016.
------------------------------------------------------------------------------------------------------------

### Dades del document

Número de DOGV
:   7996

Data del DOGV
:   09-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1275


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures de fills extramatrimonials número 121/2016. [2017/1275]  
Judici: família, guarda, custòdia o aliments de fill menor no matrimonial no consensuat número 000121/2016.  
Part demandant: Samira Chinouni.  
Part demandada: Omar Abdelkader Benahmed.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda interposada i establisc les següents mesures en interés de la filla menor:  
1. Atribuïsc a la mare l'exercici exclusiu de la pàtria potestat sobre la filla menor, N., nascuda el 29 d'octubre de 2008.  
2. Atribuïsc la guarda i custòdia de la menor a la mare.  
3. No establisc règim de visites a favor del pare.  
4. Assenyale la quantitat de dos-cents euros (200 ?) mensuals en concepte d'aliments a favor de la filla menor, quantitat que el pare ingressarà els cinc primers dies de cada mes en el compte que designe la mare. Aquesta quantitat s'actualitzarà anualment de conformitat amb les variacions de l'índex de preus de consum; cada progenitor ha d'abonar el 50 % de les despeses extraordinàries que puguen ocasionar els fills, en els termes expressats en el fonament sisé.  
5. No s'estimen motius per a imposar les costes processals a cap dels litigants.  
Notifiqueu la resolució anterior a les parts i feu-los saber que aquesta és susceptible de recurs d'apel·lació. El recurs s'ha d'interposar per escrit dins del termini de 20 dies hàbils, comptador des de l'endemà que es notifique. És necessària la consignació prèvia de 50 euros en el compte de consignacions i dipòsits d'aquest jutjat, sense aquest requisit no s'admetrà a tràmit el recurs ?disposició addicional 15a de la Llei orgànica del poder judicial, modificada per la Llei orgànica 1/2009, de 03.11.2009.  
Publicació. La sentència anterior va ser donada i publicada, i es va publicar de la manera prevista en l'article 212 de la Llei d'Enjudiciament Civil. En done fe.  
Aquesta és la sentència, que pronuncie, mane i firme.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació a Omar Abdelkader Benahmed.  
  
Elx, 15 de febrer de 2017.- El lletrat de l'Administració de justícia: Jorge Cuéllar Otón.
Diari Oficial de la Generalitat Valenciana


Sumari del DOGV 8028, del 27-04-2017 (2017/3526)

ACORD de 21 d'abril de 2017, del Consell, d'autorització de l'expedient de rescabalament ENRI17/SCAGE/02 i la imputació al pressupost de 2017 de les obligacions contretes a favor d'Europa Press Noticias, SA.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8028

Data del DOGV
:   27-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3526


Data del document
:   21-04-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball

ACORD de 21 d'abril de 2017, del Consell, d'autorització de l'expedient de rescabalament ENRI17/SCAGE/02 i la imputació al pressupost de 2017 de les obligacions contretes a favor d'Europa Press Noticias, SA. [2017/3526]  
En aplicació del que disposen l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon al conseller d'Economia Sostenible, Sectors Productius, Comerç i Treball resoldre el sotmetiment al Consell de l'expedient de rescabalament tramitat per aquesta conselleria.  
  
De conformitat amb l'article 19.2 de la Llei 1/2015, la tramitació del referit expedient ve justificada per la necessitat d'atendre el compliment d'obligacions econòmiques de la conselleria, en haver rebut satisfactòriament els serveis prestats per Europa Press Noticias, SA. (CIF W04317484)  
En virtut de tot això i en compliment del que disposen els articles 39.5 i 106.3 de la Llei 1/2015, i en exercici de les competències atribuïdes per l'article 28 de la Llei 5/1983, de 30 de desembre, del Consell, a proposta del conseller d'Economia Sostenible, Sectors Productius, Comerç i Treball, el Consell, prèvia deliberació, en la sessió de 21 d'abril de 2017,  
  
  
ACORDA  
  
Primer  
Autoritzar l'aprovació pel titular de la Conselleria d'Economia Sostenible, Sectors Productius, Comerç i Treball de l'expedient de rescabalament com a conseqüència de serveis prestats per Europa Press Noticias, SA (CIF H25077723), en el període comprès entre l'1 de novembre de 2016 i el 31 de març de 2017, per un import de vint-i-un mil dos-cents noranta euros amb noranta-cinc cèntims (21.290,95 ?), IVA inclòs.  
  
  
Segon  
Autoritzar la imputació al pressupost de 2017 de la Conselleria d'Economia Sostenible, Sectors Productius, Comerç i Treball, de les obligacions econòmiques generades a favor d'Europa Press Noticias, SA, en el període comprés entre l'1 de novembre de 2016 i el 31 de desembre de 2016, que ascendeix a huit mil cinc-cents setze euros amb trenta-huit cèntims (8.516,38 ?).  
  
València, 21 d'abril de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8086, del 18-07-2017 (2017/5781)

RESOLUCIÓ de 22 de juny de 2017, de la Universitat Miguel Hernández d'Elx, per la qual nomena Yolanda Quiles Marcos professora titular d'universitat.
-----------------------------------------------------------------------------------------------------------------------------------------------------

### Dades del document

Número de DOGV
:   8086

Data del DOGV
:   18-07-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/5781


Data del document
:   22-06-2017

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * funcionari

RESOLUCIÓ de 22 de juny de 2017, de la Universitat Miguel Hernández d'Elx, per la qual nomena Yolanda Quiles Marcos professora titular d'universitat.  
 [2017/5781]  
De conformitat amb la proposta elevada per la comissió nomenada per a jutjar el concurs per a la provisió d'una plaça de professor titular d'universitat convocada per Resolució de 22 de desembre de 2016 (BOE 10.01.2017), i presentada per la persona interessada la documentació a què fa referència el punt huité de la convocatòria, aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i la resta de disposicions concordants, ha resolt nomenar Yolanda Quiles Marcos, amb document nacional d'identitat número 86443317Z, professora titular d'universitat de la Universitat Miguel Hernández d'Elx, de l'àrea de coneixement de Psicologia Social.  
  
Contra el present acte, que esgota la via administrativa, pot interposar-se recurs contenciós administratiu en el termini de dos mesos comptadors des de l'endemà de la publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Elx, 22 de juny de 2017.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8164, del 07-11-2017 (2017/9137)

Delegació de la recaptació executiva de tots els tributs i ingressos de dret públic de l'Ajuntament de Calp, en Suma Gestió Tributària. Diputació d'Alacant.
------------------------------------------------------------------------------------------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9137


Data del document
:   21-09-2017

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Delegació de la recaptació executiva de tots els tributs i ingressos de dret públic de l'Ajuntament de Calp, en Suma Gestió Tributària. Diputació d'Alacant. [2017/9137]  
En compliment del que disposa l'article 7 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant el Decret del president de la Diputació Provincial de 21 de setembre de 2017, de la delegació efectuada pel Ple de l'Ajuntament de Calp, en la sessió de 23 d'agost de 2010, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial de 21 de desembre de 1989 (BOP 46, 24.02.1990, i DOGV 1261, 09.03.1990), en les matèries que s'assenyalen a continuació:  
  
Recaptació en període executiu dels deutes per liquidacions d'ingrés directe, així com les autoliquidacions de l'ajuntament següent:  
  
  
Calp  
Tots els tributs i la resta d'ingressos de dret públic.  
  
La delegació realitzada en favor de la Diputació Provincial pel municipi de Calp entrarà en vigor el dia que es publique en el Butlletí Oficial de la Província d'Alacant i estarà vigent fins al dia 31 de desembre de 2021. Quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunicant a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 21 de setembre de 2017.- El president: César Sánchez Pérez. La secretària: Amparo Koninckx Frasquet.
Diari Oficial de la Generalitat Valenciana


Sumari del DOGV 8012, del 31-03-2017 (2017/1698)

Notificació de la sentència dictada en el procediment ordinari número 709/2008.
-------------------------------------------------------------------------------

### Dades del document

Número de DOGV
:   8012

Data del DOGV
:   31-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1698


Organisme emissor
:   Jutjat de Primera Instància Número 1 de Sueca

Tipus de document
:   Edicte

Notificació de la sentència dictada en el procediment ordinari número 709/2008. [2017/1698]  
Amparo Aragó Tur, lletrada de l'Administració de Justícia del Jutjat de Primera Instància número 1 de Sueca, faig saber que en aquest jutjat, i amb el número de judici ordinari 709/2008, consta dictada la resolució que, copiada en la part que interessa, diu així:  
  
«Jutjat de Primera Instància número 1 de Sueca  
Sentència número 136/2010  
Jutgessa que la dicta: Clara España Arbona.  
Lloc: Sueca.  
Data: 13 d'octubre de 2010.  
Part demandant: Audrey Patricia Anne Manrique i Estelle Elodie Andrée Manrique.  
Procurador: Manuel Sayol Marimón.  
Part demandada: Urbanizadora Almeriense, SA, herència jacent de Josefa Meliá Carchano i Christian Journeaux i l'esposa d'aquest.  
Dispositiva  
Estime la demanda interposada pel procurador Máximo Marqués Ortells, en nom i representació d'Autrey Patricia i d'Estelle Elodie Manrique, i, en conseqüència, declare que l'habitatge siti a Cullera, carrer de Barcelona, s/n, edifici Madrid, planta huitena, porta 38, es correspon amb la finca registral 31936 del Registre de la Propietat de Cullera i que aquesta finca pertany en ple domini a les demandants, i que resta inscrita en aquest registre de la propietat per meitats indivises.  
  
I condemne Urbanizadora Almeriense, SA, herència jacent de Josefa Meliá Carchano i Christian Journeaux i l'esposa, a sotmetre's a aquesta declaració, així com al pagament de les costes processals.  
  
Notifiqueu aquesta resolució a les parts i indiqueu-los que,, en contra, hi poden interposar un recurs d'apel·lació dins del termini de cinc dies davant d'aquest mateix jutjat i per a davant de l'Audiència Provincial de València, amb el dipòsit previ de la Llei orgànica 1/2009, de 3 de novembre.  
Cosa que es fa pública per mitjà d'aquest edicte, el qual s'inserirà en el Diari Oficial de la Generalitat Valenciana, perquè valga de notificació de forma legal al demandat i actualment en parador ignorat.  
  
Sueca, 28 de febrer de 2017.- La lletrada de l'Administració de justícia: Amparo Aragó Tur.
Diari Oficial de la Generalitat Valenciana


Sumari del DOGV 7976, del 09-02-2017 (2017/925)

Informació pública de la modificació puntual número 16 del Pla general d'ordenació urbana de Sant Jordi.
--------------------------------------------------------------------------------------------------------

### Dades del document

Número de DOGV
:   7976

Data del DOGV
:   09-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/925


Data del document
:   26-01-2017

Organisme emissor
:   Ajuntament de Sant Jordi

Tipus de document
:   Anunci

Descriptors 

:   * Sant Jordi
    * administració local
    * pla d'urbanisme

Informació pública de la modificació puntual número 16 del Pla general d'ordenació urbana de Sant Jordi. [2017/925]  
El Ple d'aquest ajuntament, en la sessió ordinària de 25 de gener de 2017, va acordar sotmetre a informació pública, pel termini de 45 dies, la modificació puntual número 16 del PGOU de Sant Jordi, relativa a la redelimitació del sòl urbà terciari, que pretén donar solució a la incorrecta definició del perímetre del sòl urbà a la zona del sòl urbà terciari que inclou la cooperativa agrícola, adaptant-ho a la realitat existent, que consta de memòria informativa i justificativa i documentació gràfica.  
  
Cosa que es fa pública perquè se??n prenga coneixement de conformitat amb el que disposa la normativa aplicable.  
  
Sant Jordi, 26 de gener de 2017.- L'alcalde: Iván Sánchez Cifre.